TTA ซื้อเรือบรรทุกสินค้าแห้งเทกองมือสอง 1 ลำ มูลค่ากว่า 442 ลบ.
TTA ซื้อเรือบรรทุกสินค้าแห้งเทกองมือสอง 1 ลำ ขนาด 58,781 เดทเวทตัน มูลค่ากว่า 442 ลบ.
14 ก.ค. 2560

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัทได้ซื้อเรือบรรทุกสินค้าแห้งเทกองมือสองจากบริษัทซึ่งไม่ได้เป็นบุคคลเกี่ยวโยงกับบริษัท จำนวน 1 ลำ คือ เรือ เอ็ม. วี. คริสตัล พาเลซ ซึ่งภายหลังจะเปลี่ยนชื่อเป็น เอ็ม. วี. ทอร์ คอนฟิเดนซ์ มูลค่า 13 ล้านดอลลาร์สหรัฐฯ หรือคิดเป็นเงินไทยราว 444.26 ล้านบาท (อัตราแลกเปลี่ยน 1 ดอลลาร์สหรัฐฯ เท่ากับ 34.1738 บาท) โดยบริษัท โทรีเซนชิปปิ้ง สิงคโปร์ พีทีอี แอลทีดี (TSS) ซึ่งเป็นบริษัทย่อยที่บริษัทถือหุ้นร้อยละ 100
โดยเรือลำดังกล่าวเป็นเรือประเภท Supramax ขนาด 58,781 เดทเวทตัน สร้างเมื่อปี 2551 ทั้งนี้จะส่งผลให้กองเรือที่โทรีเซนเป็นเจ้าของมีทั้งหมด 21 ลำ ระวางบรรทุกเฉลี่ย 53,188 เดทเวทตัน อายุเฉลี่ยของกองเรือ 11.82 ปี